### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget har den 7. september 2023 godkendt at sende forslag til ændring af regulativ for erhvervsaffald i offentlig høring. Ændringen omfatter to nye affaldsordninger, husstandsindsamling af tekstilaffald og direkte genbrug på genbrugspladserne. Efter endt høringsperiode fremlægges et tilrettet regulativ for erhvervsaffald nu til endelige vedtagelse.

## Indstillinger

Direktøren indstiller, at ændring af regulativ for erhvervsaffald gældende fra 1. januar 2024 vedtages i sin helhed.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Affaldsordninger skal beskrives i et kommunalt regulativ. Det betyder, at det nuværende
regulativ for erhvervsaffald skal tilpasses de nye ordninger. I regulativet er beskrevet,
hvem ordningen omfatter, brug og anvendelse samt anbringelse af beholdere og poser.

Ændringer af regulativ for erhvervsaffald er vedlagt som Bilag 1.

*Tekstilaffald, regulativets § 18 for kildesorteret genanvendeligt affald*
Bestemmelser vedrørende ordningen for tekstilaffald:

* En tilmeldeordning for indsamling af det tekstilaffald, der ikke længere kan
  genbruges, men som kan genanvendes.

Ordningen vil gælde for de kommunale virksomheder og institutioner, samt erhverv på Sejerø
og [adresse].

*Direkte genbrug på genbrugspladserne, regulativets § 11*
Bestemmelser vedrørende ordningen for direkte genbrug:

* Et område på alle genbrugspladser, hvor borgere, frivillige organisationer og
  virksomheder gratis kan give og tage genstande.

*Regulativet i sin helhed*
Der laves en samlet tilpasning i regulativet med redaktionelle ændringer udover
bestemmelserne om tekstilaffald og direkte genbrug.

*Offentlig høring inden endelig vedtagelse*
Før en endelig vedtagelse og ikrafttræden skal regulativet i fire ugers offentlig høring. Høringen
har været annonceret på kommunens hjemmeside.

I høringsperioden er der ikke kommet nogen bemærkninger til regulativet.

## Økonomiske konsekvenser

Der er ingen økonomiske konsekvenser.

### Sagens forløb

06-11-2023 Teknik- og Miljøudvalget
Anbefales.
22-11-2023 Økonomiudvalget
Anbefales.